|  |  |  |
| --- | --- | --- |
| Rīgā | Nr. | 2016. gada                         |

**. §**

**Informatīvais ziņojums "Par valsts pārvaldes iestāžu gatavību oficiālās elektroniskās adreses ieviešanai"**

**TA-2340**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.

2. Valsts iestādēm[[1]](#footnote-2), izņemot zvērinātus tiesu izpildītājus un maksātnespējas procesa administratorus, līdz 2016. gada 15. decembrim izvērtēt informatīvajā ziņojumā minētos veidus, kādos valsts iestāde sadarbojas, izmantojot oficiālās elektroniskās adreses risinājumu.

3. Valsts iestādēm, izņemot zvērinātus tiesu izpildītājus un maksātnespējas procesa administratorus, līdz 2016. gada 15. decembrim noteikt atbildīgo darbinieku (koordinatoru), lai nodrošinātu valsts iestādes sagatavošanos oficiālās elektroniskās adreses ieviešanai.

4. Zvērināto tiesu izpildītāju profesionālajai organizācijai un Maksātnespējas administrācijai līdz 2018. gada 1. janvārim izvērtēt ziņojumā minētos risinājumus (veidus), kādos sadarbojas zvērinātu tiesu izpildītāji un maksātnespējas procesa administratori, izmantojot oficiālās elektroniskās adreses risinājumu, un norīkot atbildīgo darbinieku (koordinatoru), lai nodrošinātu sagatavošanos oficiālās elektroniskās adreses ieviešanai (pieslēgšanu e-adresei).

5. Vides aizsardzības un reģionālās attīstības ministrijai līdz 2017. gada 1. februārim apkopot informāciju par valsts iestāžu izvēlētajiem risinājumiem ziņojumu piegādei uz elektronisko adresi, kā arī par valsts iestādes noteikto atbildīgo darbinieku (koordinatoru).

6. Pieņemt zināšanai, ka iestādēm, kas īsteno projektus Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ietvaros, projektos jāparedz sasaiste ar oficiālās elektroniskās adreses risinājumu.

7. Pieņemt zināšanai, ka valsts iestādēm, izņemot zvērinātus tiesu izpildītājus un maksātnespējas procesa administratorus, kas izmantos programmsaskarnes pieslēgumus oficiālās elektroniskās adreses sistēmai, nepieciešams savlaikus plānot savā budžetā attiecīgos pasākumus, lai to nodrošinātu līdz 2018. gada 1. jūnijam.

8. Pieņemt zināšanai, ka tiešās pārvaldes iestādēm, kurām vēl nav pieslēgums Publiskās pārvaldes dokumentu pārvaldības sistēmu integrācijas videi, nepieciešams to nodrošināt līdz 2017. gada 1. septembrim saskaņā ar Ministru kabineta 2015. gada 3. novembra sēdes protokollēmuma (prot. Nr. 57 61. §) 3. punktā doto uzdevumu.

9. Pieņemt zināšanai, ka ministrijām savlaikus jānodrošina normatīvo aktu izstrāde saskaņā ar Oficiālās elektroniskās adreses likumā un Ministru kabineta 2016. gada 5. janvāra sēdes protokollēmumā (prot. Nr. 1 28. §) noteikto, kā arī iestādes procesu, tai skaitā e-pakalpojuma, pielāgošanu oficiālās elektroniskās adreses risinājumam.

 10. Pieņemt zināšanai, ka nepieciešams nodrošināt centralizētu risinājumu attiecībā uz finansējumu, tai skaitā oficiālo elektronisko adrešu informācijas sistēmas uzturēšanu, paredzot finanšu līdzekļus valsts budžetā.

 11. Jautājumu par papildu valsts budžeta līdzekļu piešķiršanu Oficiālās elektroniskās adreses likumā paredzēto pasākumu izpildei (Valsts reģionālās attīstības aģentūrai nepieciešamo finansējumu darbavietu uzturēšanai un darbinieku atlīdzībai) izskatīt Ministru kabinetā likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" sagatavošanas procesā kopā ar visu ministriju un centrālo valsts iestāžu iesniegtajiem priekšlikumiem jaunajām politikas iniciatīvām.

12. Aicināt pašvaldības savlaikus pieņemt lēmumu par piemērotāko risinājumu, lai nodrošinātu pašvaldību un to iestāžu pieslēgumu oficiālās elektroniskās adreses risinājumam, pēc nepieciešamības un iespējām paredzot attiecīgu pasākumu īstenošanu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" projektu ietvaros.

13. Vides aizsardzības un reģionālās attīstības ministrijai mēneša laikā pēc šā informatīvā ziņojuma apstiprināšanas informēt Ministru kabinetu par iespēju izmantot darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" projektu līdzfinansējumu.

14. Lai nodrošinātu datu pieejamību oficiālās elektroniskās adreses risinājumu izveidei un oficiālās elektroniskās adreses kataloga aktualizācijai:

14.1. Finanšu ministrija (Valsts ieņēmumu dienests) nodrošina informāciju par valsts iestādēm (tiešās pārvaldes iestādes, valsts institūcija, kas nav padota Ministru kabinetam, atvasināta publiska persona (pašvaldības) un tās iestāde);

14.2. Tieslietu ministrija (Uzņēmumu reģistrs) nodrošina informāciju par valsts iestādēm (maksātnespējas procesa administratoriem);

14.3. Tieslietu ministrija (Tiesu administrācija) nodrošina informāciju par valsts iestādēm (tiesu iestādēm un zvērinātiem tiesu izpildītājiem);

14.4. Iekšlietu ministrija (Pilsonības un migrācijas lietu pārvalde) nodrošina informāciju par fiziskām personām;

14.5. Tieslietu ministrija (Uzņēmumu reģistrs) nodrošina informāciju par reģistros reģistrētiem tiesību subjektiem;

14.6. Finanšu ministrija (Valsts ieņēmumu dienests) nodrošina informāciju par Valsts ieņēmumu dienesta nodokļu maksātāju reģistrā reģistrētajām personām (Uzņēmumu reģistrā nereģistrētām personām);

14.7. Aizsardzības ministrija nodrošina informāciju par rezerves karavīriem.

 15. Aicināt Latvijas Republikas Prokuratūru sniegt informāciju par valsts iestādēm (prokuratūrām), lai nodrošinātu datu pieejamību oficiālās elektroniskās adreses risinājumu izveidei un oficiālās elektroniskās adreses kataloga aktualizācijai.

 16. Vides aizsardzības un reģionālās attīstības ministrijai līdz 2020. gadam (ieskaitot) regulāri pēc vajadzības, bet ne retāk kā reizi gadā katru gadu līdz 1. maijam informēt Informācijas sabiedrības padomi par oficiālās elektroniskās adreses ieviešanas gaitu.

Ministru prezidents Māris Kučinskis

Valsts kancelejas direktors Mārtiņš Krieviņš

1. Valsts iestāde Oficiālās elektroniskās adreses likuma 1. panta 6. daļas izpratnē, t.i., tiešās pārvaldes iestāde, valsts institūcija, kas nav padota Ministru kabinetam, atvasināta publiska persona un tās iestāde, tiesu iestāde, prokuratūra, zvērināts tiesu izpildītājs, maksātnespējas procesa administrators un privātpersona, kurai deleģēts valsts pārvaldes uzdevums. [↑](#footnote-ref-2)